# data[].attributes.body
Mål 1:

Eleven kan anvende viden om nonfarmakologisk smertebehandling til at prioritere, tilrettelægge, udføre og evaluere palliativ pleje og rehabilitering til borgere/patienter, herunder psykisk smertebehandling samt mestring af akutte og kroniske smerter.

Mål 2:

Eleven kan anvende viden om farmakologisk smertebehandling, herunder analgetika, antipsykokika, antiepileptika og antidepressiva til borgere/patienter i et palliativt forløb til at observere virkning, bivirkning, interaktioner og kontraindikationer og forebygge komplikationer.

Mål 3:

Eleven kan anvende viden om WHO’s smertestrappe, relevante smerteteorier og metoder til at indsamle data om borgerens/patientens selvvurderede smerteintensitet og tage initiativ til smertelindrende behandling i den palliative indsats.

Mål 4:

Eleven kan anvende viden om fysisk, psykisk, social og åndelig smerte samt gældende lovgivning og instrukser til at indgå det tværprofessionelle samarbejde om smertelindring.

Mål 5:

Eleven kan anvende viden om smerteudtryk til at vælge målrettet kommunikation og sygepleje i samarbejdet med borgeren/patienten og pårørende i det palliative forløb.

Mål 6:

Eleven kan anvende viden om netværk og tilbud i patientforeinger til borgeren/patienten i palliative forløb og deres pårørende.

# data[].attributes.body
Dag 1: Idag har jeg fået repeteret total smertemodellen som vi tidligere har arbejdet med. vi så en film og fik sat den person ind i modellen, hvilket var godt og gav en bedre forståelse.

Derudover blev vi sat ind i hvad og hvordan en portefølje er / skal se ud.

Nu er jeg i gang med at udarbejde min praksisbeskrivelse af en borger jeg har arbejdet med i min oplæring. Denne bliver lagt op i en word fil når den er færdigarbejdet.

Dag 2: Idag har jeg fået arbejdet med og repeteret smerteanamnese. Det var ikke noget vi havde arbejdet meget med, så det var godt at få arbejdet med. I sær det med vigtigheden af at tage det seriøst og huske at lytte til patienten samtidig med du som fagperson skal tage forskellige prøver som BT og puls. Det er kun patienten der selv ved hvor ondt de har. Vi kan som sagt måle fx BT og puls til at få en indikator. Det er noget som jeg vil tage med mig videre ud i praksis.

Så har jeg også selv prøvet at skulle lave en simulations smerteanamnese overfor en anden elev, det var godt at prøve og man fik set på video hvad der gik godt og hvad der kan arbejdes på. Det var en god læring.

Dag 3: Vi har idag haft fokus på non-farmakologisk smertelindring. Mindfullness, NADA, lejringer, osv. Jeg har selv prøvet mindfullness nogle gange, og kan mærke det hjælper i kroppen ved at man bliver mere rolig. Jeg har set NADA i min oplæring og har set hvilken effekt det kan have. Fx den borger jeg har, er meget urolig og sidder sjælendt stille. Hun fik NADA en gang om ugen og sad i de 45 min helt roligt med lukkede øjne, det var meget sjovt og godt at se hvordan det virker.

Dag 4: Vi har haft besøg af Lil som er præst, da dagen idag har det åndelige aspekt af smerte i fokus. Det fik jeg ikke ret meget ud af. Jeg synes at det psykiske og det åndelige aspekt minder meget om hinanden. Det kan være svært at skelne mellem de to. Men groft sagt har jeg fået ud af dagen at det psykiske handler meget om følelser, mens det åndelige handler meget om at se mening med livet.

Dag 5: Social smerte. Vi fik snakket om sorg og død. Vi snakkede bl.a. i grupper omkring døden og hvordan vi selv ser på det og hvad vi gør os af tanker. Det er svært at forholde sig til som 28 årig. Derudover så vi en ældre dokumentar omkring et misbrugs plejecenter, hvor man virkelig så hvad den sociale smerte er og hvad bl.a. misbrug kan gøre ved en familie og ens liv.

Dag 6: handlede idag om tværprofessionelt samarbejde, vi undersøgte forskellige tilbud i vores kommune for at se hvad der egentlig er af muligheder. Jeg brugte min egen oplæring som udgangspunkt og fokuserede på de borgere jeg kender fra min oplæring.

sidst på dagen blev vi introduceret til det case arbejde der skal danne rammen for de sidste dage. Vi fik lavet vores case person i gruppen og hun fik en diagnose af vores lærer som blev fibromyalgi. Så det bare i gang.

Dag 7: Idag stod den på case arbejde og så fik vi besøg af musikterapeut fra Svanevig Hospice.

Det var et rigtig godt oplæg at hun havde med, hun fortalte egentlig bare hvad hun laver og hvordan en dag for hende så ud. Men det føltes som om der var alt for lidt tid, hun var rigtig god til at formidle og var levende og frisk i sin måde at gøre det på. Hun havde også et instrument med hvor hun lavede en lille "terapeutisk" seance med os alle for at vise hvad det kan være. alt i alt var det en god oplevelse og også en del af den nok farmakologiske behandling til smerter.